Diari Oficial de la Generalitat Valenciana


Sumari del DOGV 5084, del 02-09-2005 (2005/9337)

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer i segon cicles, al centre docent privat Nuestra Señora de los Desamparados, de Carcaixent (València).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9337


Data del document
:   30-06-2005

Organisme emissor


Tipus de document
:   Ordre

Anàlisi jurídica

 Descriptors 

:   * Carcaixent
    * centre d'ensenyament
    * ensenyament privat

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer i segon cicles, al centre docent privat Nuestra Señora de los Desamparados, de Carcaixent (València). [2005/9337]
  
L'expedient ha sigut iniciat a instància del representant de la titularitat del centre docent privat ?Nuestra Señora de los Desamparados?, número de codi 28353955, situat al carrer Santa Ana, 4, de Carcaixent (València), el qual sol·licita la modificació de l'autorització d'Educació Infantil, primer cicle, per tal de canviar l'ús d'una unitat per a xiquets d'1 a 2 anys per a xiquets de 2 a 3 anys, i augmentar en dos el nombre de llocs escolars d'Educació Infantil, segon cicle.
  
Segons informe de 17 de maig de 2005, del Servici de Projectes i Construccions Educatives d'esta Conselleria s'utilitzen les mateixes instal·lacions que ja foren objecte d'informe favorable el 10 d'octubre de 2001 i el 20 de desembre de 2004, per a la configuració ara sol·licitada es manté la mateixa distribució d'espais per la qual cosa no es realitzarà cap obra, encara que s'ha corregit la retolació de les superfícies de dos de les aules d'Educació Infantil, segon cicle, superant les tres aules els 50 m2 de superfície, per la qual cosa la capacitat de cada una d'elles es per a 25 llocs escolars, i l'aula que es destinava per a xiquets d'1 a 2 anys passa a destinar-se per a xiquets de 2 a 3 anys, sent de 30,18 m2, d'acord amb el mencionat informe de 20 de desembre del 2004.
  
Per Orde de la Conselleria de Cultura i Educació de 4 de desembre de 2002 (DOGV de 09.01.2003), el centre va ser autoritzat per a impartir l'Educació Infantil, primer cicle, amb dos unitats i 33 llocs escolars, distribuïts en una unitat per a xiquets d'1 a 2 anys i una unitat per a xiquets de 2 a 3 anys, i l'Educació Infantil, segon cicle, amb 3 unitats i 73 llocs escolars, segons la configuració aprovada per la Resolució de la Direcció General de Centres Docents de 22 d'octubre de 2001.
  
Atès que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; l'Orde de 2 de febrer de 1998 (DOGV de 11.03.98), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991 de 14 de juny, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació en el nivell d'Educació Infantil, primer i segon cicles, al centre que a continuació s'indica en els termes que s'hi especifiquen, de conformitat amb la normativa vigent.
  
Centre: Nuestra Señora de los Desamparados
  
Titular: Junta Patronos Asilo Nuestra Señora Desamparados
  
Domicili: C/ Santa Ana, 4
  
Localitat: Carcaixent
  
Província: València
  
Codi: 66498600
  
Modificació que s'autoritza:
  
- Es canvia l'ús d'una unitat per a xiquets d'1 a 2 anys, per a xiquets de 2 a 3 anys en Educació Infantil, primer cicle, i s'augmenta en dos el nombre de llocs escolars d'Educació Infantil, segon cicle, de manera que el centre queda configurat, en la seua totalitat, amb la següent composició:
  
- 2 unitats d'Educació Infantil, primer cicle, amb 35 llocs escolars, distribuïts de la manera següent:
  
2 unitats per a xiquets de 2 a 3 anys, una amb 20 llocs escolars i altra amb 15 llocs escolars.
  
- 3 unitats d'Educació Infantil, segon cicle, amb 75 llocs escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.
  
Disposició addicional única
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 30 de juny de 2005
  
El conseller de Cultura, Educació i Esport